Up-623/03
Natisni
Opravilna št.:
Up-623/03
Datum odločitve:
2. 12. 2003
ECLI:
ECLI:SI:USRS:2003:Up.623.03
Akt:
Ustavna pritožba A. A. zoper sklep Vrhovnega sodišča št. IV Ips 91/2001 z dne 4. 7. 2001, zoper odločbo Senata za prekrške št.

Pp-4407/00 z dne 22. 2. 2001 v zvezi z odločbo Sodnika za prekrške Slovenska Bistrica št. P-2426/99-GR z dne 29. 2. 2000 in zoper poziv Upravne enote Slovenska Bistrica št. 22601-49/01-0210 z dne 23. 5. 2001
Izrek:
Ustavna pritožba A. A. zoper sklep Vrhovnega sodišča št. IV Ips 91/2001 z dne 4. 7. 2001, zoper odločbo Senata za prekrške št.

Pp-4407/00 z dne 22. 2. 2001 v zvezi z odločbo Sodnika za prekrške Slovenska Bistrica št. P-2426/99-GR z dne 29. 2. 2000 in zoper poziv Upravne enote Slovenska Bistrica št. 22601-49/01-0210 z dne 23. 5. 2001 se zavrže.
Evidenčni stavek:
Po 51. členu Zakona o Ustavnem sodišču se ustavna pritožba lahko vloži, ko so izčrpana vsa pravna sredstva. Po 52. členu ZUstS se ustavna pritožba vloži v šestdesetih dneh od vročitve izpodbijanega posamičnega akta.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.2, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 9. 2003
Vrsta odločitve:
sklep
Vrsta rešitve:
zavrženje
Dokument:
US22972
Up-623/03 - 6
17. 12. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 2. decembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Vrhovnega sodišča št. IV Ips 91/2001 z dne 4. 7. 2001, zoper odločbo Senata za prekrške št.
Pp-4407/00 z dne 22. 2. 2001 v zvezi z odločbo Sodnika za prekrške Slovenska Bistrica št. P-2426/99-GR z dne 29. 2. 2000 in zoper poziv Upravne enote Slovenska Bistrica št. 22601-49/01-0210 z dne 23. 5. 2001 se zavrže.
Obrazložitev
1. S prvostopenjsko odločbo o prekršku je bil pritožnik spoznan za odgovornega storitve dveh cestnoprometnih prekrškov po Zakonu o varnosti cestnega prometa (Uradni list RS, št. 30/98 in nasl. - ZVCP). Izrečeni sta mu bili enotna denarna kazen in stranska kazen dveh kazenskih točk in prenehanje veljavnosti vozniškega dovoljenja.
2. Pritožnik v ustavni pritožbi izpodbija ugotovljeno dejansko stanje. Sankcija prenehanja veljavnosti vozniškega dovoljenja naj bi bila neustavna in nezakonita, ker naj bi temeljila na protiustavnem 202. členu Zakona o prekrških (Uradni list SRS, št. 25/83 in nasl. - v nadaljevanju ZP). Z odločbo o prekršku naj bi mu nezakonito odvzeli znanje vožnje. Z odločbo Senata za prekrške naj bi mu bila kršena 23. in 25. člen Ustave. Onemogočeno naj bi mu bilo zagotavljanje dela in preživetje družine, s čimer naj bi mu bila kršena 2. in 66. člen Ustave.
3. Po 51. členu Zakona o Ustavnem sodišču (v nadaljevanju ZUstS) se ustavna pritožba lahko vloži, ko so izčrpana vsa pravna sredstva. Po 52. členu ZUstS se ustavna pritožba vloži v šestdesetih dneh od vročitve izpodbijanega posamičnega akta.
4. Ustavna pritožba zoper sklep Vrhovnega sodišča in zoper odločbo Senata za prekrške v zvezi z odločbo Sodnika za prekrške je prepozna. Pritožnik je zahtevo za sodno varstvo zoper pravnomočno odločbo o prekršku vložil dne 18. 6. 2001 (najkasneje tedaj mu je bila vročena odločba Senata za prekrške). Izpodbijani sklep Vrhovnega sodišča je bil pritožniku vročen dne 20. 9. 2001. Ustavna pritožba je bila vložena dne 18. 9. 2003, torej po poteku šestdesetdnevnega roka za njeno vložitev.
5. Glede izpodbijanega poziva Upravne enote Slovenska Bistrica pritožnik ni izkazal, da bi vložil pritožbo, o katere dopustnosti je bil v pozivu poučen.
6. Ker niso izpolnjene procesne predpostavke, je Ustavno sodišče ustavno pritožbo zavrglo.
7. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS v sestavi: namestnica predsednika senata dr. Mirjam Škrk ter člana dr. Ciril Ribičič in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Namestnica predsednika senata
dr. Mirjam Škrk